पीड़िता ने कहा कि राम रहीम ने उससे कहा कि वह अपने पूर्व के कार्यों की वजह से अपवित्र हो गई है और उसे वह पवित्र करने जा रहा है. डेरा प्रमुख गुरमीत राम रहीम उस वक्त टीवी सेट पर अश्लील फिल्म देख रहा था. उसके पास बिस्तर पर एक पिस्तौल थी, जिसे हाथ में लेकर उसने पीड़िता साध्वी को धमकाया. दुष्कर्म करने के बाद उसने पीड़िता को किसी से घटना के बारे में न बताने की चेतावनी दी. राम रहीम ने कहा कि यदि उसने किसी को बताया तो उसके परिवार व उसे जान से मार देगा. इसी पीड़िता से डेरा प्रमुख राम रहीम ने सालभर बाद फिर से दुष्कर्म किया. राम रहीम ने लगभग यही तरीका दूसरी पीड़िता 'बी' के साथ भी सितंबर 1999 में दुष्कर्म के दौरान अपनाया.